Document ID: 32003D0308

Komission päätös,
tehty 2 päivänä toukokuuta 2003,
metalaksyylin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta
(tiedoksiannettu numerolla K(2003) 1421)
(ETA:n kannalta merkityksellinen teksti)
(2003/308/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/23/EY(2), ja erityisesti sen 8 artiklan 2 kohdan neljännen alakohdan,
ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), ja erityisesti sen 7 artiklan 3A kohdan b alakohdan,
sekä katsoo seuraavaa:
(1) Direktiivin 91/414/ETY 8 artiklan 2 kohdassa säädetään, että komissio toteuttaa ohjelman sellaisten kasvinsuojelutuotteissa käytettävien tehoaineiden tutkimiseksi, jotka olivat markkinoilla jo 25 päivänä heinäkuuta 1993. Tämän ohjelman toteuttamista koskevat yksityiskohtaiset säännöt vahvistetaan asetuksessa (ETY) N:o 3600/92.
(2) Kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (ETY) N:o 3600/92 soveltamiseksi 27 päivänä huhtikuuta 1994 annetussa komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), nimetään ne tehoaineet, jotka olisi arvioitava asetuksen (ETY) N:o 3600/92 nojalla, ja nimetään kunkin tehoaineen arvioinnin esittelijänä toimiva jäsenvaltio sekä luetellaan kunkin tehoaineen valmistajat, jotka ovat jättäneet ilmoituksen määräaikaan mennessä.
(3) Metalaksyyli on yksi asetuksessa (EY) N:o 933/94 nimetyistä 89 tehoaineesta.
(4) Pääilmoittaja (Novartis, nykyisin Syngenta) ilmoitti komissiolle ja esittelevälle jäsenvaltiolle, ettei se enää halunnut osallistua tätä tehoainetta koskevaan työohjelmaan, eikä se näin ollen toimittaisi lisätietoja.
(5) Portugali, joka on nimetty esitteleväksi jäsenvaltioksi, toimitti asetuksen (ETY) N:o 3600/92 7 artiklan 1 kohdan c alakohdan mukaisesti 26 päivänä tammikuuta 2001 komissiolle arviointikertomuksen tiedoista, jotka se oli saanut ilmoittajilta kyseisen asetuksen 6 artiklan 1 kohdan mukaisesti.
(6) Esittelevän jäsenvaltion kertomuksen saatuaan komissio aloitti asetuksen (ETY) N:o 3600/92 7 artiklan 3 kohdan mukaisesti neuvottelut jäsenvaltioiden kanssa elintarvikeketjua ja eläinten terveyttä käsittelevässä pysyvässä komiteassa sekä toisen ilmoittajan (Industrias Químicas del Vallés sa (IQV) kanssa.
(7) Toinen ilmoittaja ei toimittanut metalaksyyliä koskevaa täydellistä asiakirja-aineistoa asetuksen (ETY) N:o 3600/92 6 artiklan 1 kohdassa tarkoitetussa määräajassa. Metalaksyylin arviointia voitiin näin ollen jatkaa ainoastaan Syngentan toimittaman asiakirja-aineiston pohjalta. Koska kyseinen asiakirja-aineisto ei ollut kuitenkaan IQV:n saatavilla, se ei pystynyt toimittamaan arvioinnista esiin tulleita tietoja eikä täydentämään omaa asiakirja-aineistoaan kohtuullisessa määräajassa. Tästä syystä metalaksyyliä koskevaa tehokasta vertaisarviointia ei voida järjestää. Metalaksyylin osalta toimitettujen tietojen perusteella ei tämän vuoksi voida päätyä siihen, että metalaksyyliä sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimukset.
(8) Metalaksyyliä ei pitäisi näin ollen sisällyttää direktiivin 91/414/ETY liitteeseen I.
(9) Uudelleentarkastelu saatiin päätökseen 18 päivänä lokakuuta 2002 metalaksyyliä koskevana komission tarkastelukertomuksena asetuksen (ETY) N:o 3600/92 7 artiklan 6 kohdan mukaisesti.
(10) Olisi toteuttava toimenpiteitä sen varmistamiseksi, että metalaksyyliä sisältävien kasvinsuojeluaineiden luvat peruutetaan säädetyn määräajan kuluessa eikä niitä uusita ja että tällaisille tuotteille ei myönnetä enää uusia lupia.
(11) Jäsenvaltioiden metalaksyyliä sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle direktiivin 91/414/ETY 4 artiklan 6 kohdan mukaisesti myöntämä lisäaika olisi rajattava enintään 12 kuukauteen niin, että olemassa olevia varastoja voitaisiin käyttää enää ainoastaan yhtenä kasvukautena.
(12) Tällä päätöksellä ei rajoiteta toimia, joita komissio voi myöhemmin toteuttaa kyseisen tehoaineen osalta tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(7), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti.
(13) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Metalaksyyliä ei sisällytetä direktiivin 91/414/ETY liitteessä I olevaan tehoaineiden luetteloon.
2 artikla
Jäsenvaltioiden on varmistettava, että:
a) metalaksyyliä sisältävien kasvinsuojeluaineiden luvat peruutetaan kuuden kuukauden kuluessa tämän päätöksen hyväksymispäivästä;
b) tämän päätöksen hyväksymispäivästä alkaen metalaksyyliä sisältäville kasvinsuojeluaineille ei myönnetä lupia eikä lupia uusita direktiivin 91/414/ETY 8 artiklan 2 kohdassa säädetyn poikkeuksen mukaisesti.
3 artikla
Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja sen on päätyttävä viimeistään 18 kuukauden kuluttua tämän päätöksen hyväksymispäivästä.
4 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä toukokuuta 2003.

Labels: 0
3
20
6